جون وينتسون اونو لينون John Winston Ono Lennon (اتولد في 9 أكتوبر سنة 1940، واتوفي في 8 ديسمبر سنة 1980) هو مغنى وشاعر وعازف جيتار لفرقة البيتلز المشهوره. بعد توقف الفرقة سنة 1970، عاش مع زوجته يوكو اونو في الولايات المتحدة الأمريكية، وكمل مسيرته الفنية. بدأ لينون مسيرته كعضو في فرقة البيتلز في ليفربول بانجلترا. كان يعزف على الجيتار، وتعلم العزف على البيانو. أغلب قصائد أغاني الفرقة كتبها لينون وكمان بول مكارتنى. أشهر الأغاني اللى كتبها لينون للفرقة هي: A hard Day's Night و Help و Strawberry Fields Forever و A Day In The Life والكثير غيرهم. ولما انتقل الى الولايات المتحدة، عاش أغلب الوقت في نيو يورك، فسجل عدة ألبومات هناك، أشهرها ألبوم Imagine. في سنة 1980 اتقتل وهو ذاهب الى منزله في نيو يورك بشخص يدعى مارك ديفيد تشابمان اللي كان مختل عقلياً. وفيه الآن حديقة في نيو يورك اسمها حقول الفراولة (Strawberry Fields) فى حديقة سنترال بارك، الاسم اللي كان لاحدى أشهر أغانيه. كان جون لينون يساريا وكتب أغان تمثل هذه الروح الثورية زى أغنية Power to the People وأغنية imagine وكمان كتب عن تلك الفترة أغنية Cold Turkey.